ནང་བའི་ཆོས་ནི་རིན་ཐང་བྲལ་བའི་ནོར་བུ་ཡིན་པ་རྩོད་དུ་མེད་ལ།ནོར་བུ་འདི་སྲུང་ཤིང་འཛིན་པའི་ཐབས་དང་ནུས་པ་ཡོད་ཚད་ལའང་དེ་མཚུངས་ཀྱི་རིན་ཐང་ཡོད།ནང་ཆོས་འདི་རིག་གནས་ཤིག་གི་ངོས་ནས་བལྟས་ན།རིག་གནས་འདི་རྒྱུན་འཛིན་ཐབས་ལ་རིགས་གཉིས་ཡོད་ཏེ།གཅིག་ནི་སྒྲའི་ཐབས་དང་ཅིག་ཤོས་ནི་གཟུགས་ཀྱི་ཐབས་སྟེ་གཉིས་སུ་ཕྱེ་ཆོགབརྗོད་སྟངས་གཞན་ཞིག་གིས་མཚོན་ན་མཉན་བྱ་སྒྲ་དང་མཐོང་བྱ་གཟུགས་ཀྱི་ཐབས་ལམ་གཉིས་ཡོད།ངག་འདོན་བྱེད་པ་ནི་རིག་གནས་འདི་སྒྲའི་སྒོ་ནས་རྒྱུན་འཛིན་བྱས་པ་རེད།དེ་བས་ངག་འདོན་ནི་རིན་བྲལ་གྱི་ནོར་བུ་འདི་འཛིན་སྤེལ་གྱི་ཐབས་སུ་གྱུར་ཡོད་པས་ཧ་ཅང་གལ་ཆེ་བ་རེད།རྗེ་ཙོང་ཁ་པའི་དྲ་བ།